Source: https://www.riigiteataja.ee/akt/411072018014?leiaKehtiv
Timestamp: 2020-01-27 14:14:41+00:00
Document Index: 4868868

Matched Legal Cases: ['§ 2', '§ 3', '§ 21', '§ 39', '§ 2', '§ 3', '§ 16', '§ 141']

Türi Muusikakooli õppekulu osaliseks katmiseks õppetasu suuruse kinnitamine ning tasu maksmisest vabastamise alused ja kord – Riigi Teataja
Türi Muusikakooli õppekulu osaliseks katmiseks õppetasu suuruse kinnitamine ning tasu maksmisest vabastamise alused ja kord
Türi Muusikakooli õppekulu osaliseks katmiseks õppetasu suuruse kinnitamine ning tasu maksmisest vabastamise alused ja kord - sisukord
§ 2 Õppetasu suurus ja tasu arvestamine
§ 3 Õppetasu maksmisest vabastamise alused ja kord
RT IV, 11.07.2018, 14
Määrus on antud lähtudes huvikooli seaduse § 21 lõikest 3 ja Türi Vallavolikogu 28. juuni 2018 määruse nr 30 „Türi Muusikakooli põhimäärus“ § 39 lõigete 3 ja 4 alusel.
Määrusega kehtestatakse Türi Muusikakooli (edaspidi kool) õppekulu osaliseks katmiseks lapsevanema makstava õppetasu suurus ja tasu maksmisest vabastamise kord ning täiskasvanute osakonnas makstava õppetasu suurus.
§ 2. Õppetasu suurus ja tasu arvestamine
(1) Lapsevanema makstava õppetasu suurus on:
1) eelkoolis ja vaba õppekavaga osakonnas 21 eurot kuus;
2) põhikooli pilliõpetus- ja üldosakonnas 25 eurot kuus.
(2) Kui perest käib muusikakoolis üks laps, maksab lapsevanem 100% osalustasu määrast.
(3) Kui perest käib muusikakoolis samaaegselt kaks last, maksab lapsevanem ühe lapse eest 100% ja teise lapse eest 75% õppetasust.
(4) Kui perest käib muusikakoolis samaaegselt kolm või enam last, tasub lapsevanem ühe lapse eest 100% ning teise lapse eest 75% õppetasust. Kolmanda ja järgnevate laste eest lapsevanem õppetasu ei maksa.
(5) Käesoleva paragrahvi lõigetes 2 ja 3 märgitud õppetasu soodustuse saamiseks peab lapsevanem esitama avalduse.
(6) Õppetasu suurus täiskasvanute osakonnas on 65 eurot kuus.
§ 3. Õppetasu maksmisest vabastamise alused ja kord
(1) Koolil on õigus lapsevanem õppetasu maksmisest osaliselt või täielikult vabastada.
(2) Koolil õigus lapsevanem õppetasust vabastada, kui Türi valla (keda lepingu sõlmimisel esindab kool) ja Eesti Kultuurkapitali vahel sõlmitud sihtfinantseerimise lepingu alusel ja lepingus sätestatud tingimustel on Türi valla eelarvesse eraldatud andekate õpilaste toetuseks raha ning seda raha võib kasutada õppekulu osaliseks katmiseks. Andekate laste toetuse sihtotstarbelise kasutamise kohta esitab kooli direktor aruande Eesti Kultuurkapitalile ning koopia Türi Vallavalitsusele.
(3) Õppetasust vabastamiseks teeb ettepaneku kooli õppenõukogu ning vabastamise kinnitab kooli direktor käskkirjaga.
Haldusreformi seaduse § 16 lõike 1 ja Eesti territooriumi haldusjaotuse seaduse § 141 lõikest 41 tulenevalt tunnistada kehtetuks Türi Vallavolikogu 29. augusti 2012 määruse nr 22 „Türi Muusikakooli õppekulu osaliseks katmiseks õppetasu suuruse kinnitamine ning tasu maksmisest vabastamise alused ja kord“ muutmine.